Public procurement notice: Contract Award Notice
Published: 2025-05-14
Buyer: Nemzeti Média- és Hírközlési Hatóság
Country: HU
Region: HU110
Contract type: Services
Procedure: Open procedure
CPV classification: 72250000: System and support services | 72253200: Computer systems support services
Estimated value: 114189750 HUF
Award criteria: price

Technical requirements: Az eljárás a 2014/24/EU irányelv szerint került lefolytatásra.
Az NMHH Elektronikus Hitelesítési Infrastruktúra Szolgáltatásokat nyújtó rendszerének (a továbbiakban ELHISZ) és kapcsolódó alrendszereinek informatikai támogatása vállalkozási szerződés keretében.
Jogorvoslati kérelem benyújtható a Kbt. 148. §-ban foglaltak szerint.
Az NMHH Elektronikus Hitelesítési Infrastruktúra Szolgáltatásokat nyújtó rendszere (továbbiakban ELHISZ) biztosítja az elektronikus ügykezelési folyamatok alapjait. A rendszer interfészeken keresztül kapcsolódik több további NMHH rendszerhez, illetve az Idomsoft által működtetett központi rendszerhez (melynek részei többek között a Hivatali Kapu, Cégkapu, Központi Azonosítási Ügynök, e-papír). NMHH számára küldött elektronikus küldeményeket a rendszer a BKSZ gépi interfészen keresztül veszi át, lehetőséget biztosítva az E-papír küldemények speciális formátumának kezelésére, kibontására is. A rendszer biztosítja az NMHH ügyfélkapcsolati rendszereitől érkező beadványok, továbbá az automatikus döntés eredményeként készülő dokumentumok időbélyeget tartalmazó elektronikus aláírással történő hitelesítését is. A dokumentumok nagy száma miatt PKCS11 interfésszel rendelkező HSM modul teszi lehetővé az aláírások létrehozását. Az aláírás létrehozó környezet integrációját Ubuntu 22.04 operációs rendszeren Wildfly 24 alkalmazás szerver biztosítja Jakarta EE 10 környezetben. Az NMHH által létrehozott végzések/határozatok/tájékoztatások elektronikus csatornán történő kiküldését a rendszer az Idomsoft által működtetett BKSZ gépi interfészen valósítja meg, lehetővé téve a dokumentumok Ügyfél értesítési tárhelyre, Cégkapura illetve Hivatali kapura történő eljuttatását. Az ELHISZ rendszer adatainak tárolását Oracle RDBMS 12c biztosítja Oracle Solaris operációs rendszeren RISC processzoros architektúrán. Az ELHISZ rendszer szerves részét képezi az önállóan is működni képes Hitelesítéskezelő ALKalmazás (továbbiakban HALK), melynek segítségével különböző formátumú elektronikus aláírások létrehozása illetve ellenőrzése valósítható meg, akár több állományon egyszerre. A HALK alkalmazás JAVA platformon JDK 11 LTS és Polysys API felhasználásával lett megvalósítva. Alkalmazott technológiák: JAVA környezet (OpenJDK Runtime Environment AdoptOpenJDK (build 11.0.5+10), Oracle Java 21.0.3+9-LTS illetve Sun Java JDK 11 LTS). Az igényelt szolgáltatások jellege:  átalánydíjas havi rendelkezésre állás, hibajavítás, verzió frissítések,  munkalap alapú elszámoláson alapuló alkalmazás működtetés támogatás,  fentieken túlmutató terméktámogatási, paraméterezési feladatok. A támogatási és üzemeltetési szolgáltatás a következő elemekre terjed ki:  AK telephelyén harmadik fél alrendszereivel integráltan működő elektronikus aláíró és aláíráshitelesítő ELHISZ és HALK alkalmazások, valamint űrlappublikációra alkalmas E-NMHH rendszer éles, teszt, és dev környezetére.  Az ELHISZ rendszer vírusvédelmére a vírusvédelmi megoldás (McAfee) dokumentált ELHISZ oldali interfészéig bezárólag).  Műszaki támogatás biztosítása az Idomsoft által üzemeltetett teszt és éles ügyfélkapu/hivatali kapu/e-papír rendszer hibáinak azonosítására, elhárítás kezdeményezésére az Idomsoft helpdesknél. AT feladata, hogy a bejelentett problémák tesztelése, hibák javítása és a hibajavítások tesztelhetősége érdekében – NMHH futtatókörnyezettel megegyező platformú és verziójú elemekből felépített – saját fejlesztői teszt környezetet tartson fenn saját telephelyén. AT feladata hibabejelentő/ticketing felület biztosítása az év 365 napján 7x24 órás elérési felületen keresztül. I. Átalánydíjas szolgáltatások: Nyertes AT a Szolgáltatás időtartama alatt átalánydíjas szolgáltatást biztosít AK részére. Bejelentett hibák javítása: hibabejelentő/ticketing felületen keresztül bejelentett hibák határidőn belüli javítása. AT feladata a havi támogatási napló vezetése és készrejelentésként történő átadása. Rendelkezésre állás, reakció idők: AT a bejelentések prioritásához igazodóan köteles kezelni az éles üzemben levő rendszerre AK által bejelentett hibákat heti 5x9 órában, munkanapokon 8.00-17:00 óra közötti időszakban. Polysys által biztosított komponens frissítések beépítése: az ELHISZ rendszerbe, illetve HALK programba beépített, Polysys Kft. által kibocsátott TEA (Teljeskörű Elektronikus Aláírás) szerver, illetve A2 API frissítések évente max. 4 alkalommal, kibocsátásukat követő 1 hónapon belüli beépítése. Rendszerállapot követés: Havonta írásos beszámoló készítése a rendszer állapotáról. Telefonos és elektronikus levelezésen keresztül nyújtott támogatás: havi szinten 16 óra telefonos, illetve elektronikus levelezésen keresztüli támogatás. Oktatás: Amennyiben a rendszer hibajavítása során a felhasználói felület vagy funkció jelentősen változik, a AT gondoskodik a hibajavítással érintett felhasználók oktatásáról. Frissítések tesztelése / beépítése: A Rendszer használatához szükséges op. rendszerelemek és alaprendszer-elemekhez (JAVA, adatbázis-kezelő, alkalmazás szerver stb.) megjelenő frissítések, biztonsági és működést támogató javítókészletek vonatkozó hatásának elemzése. Dokumentáció naprakészen tartása: A hibajavítások, garanciális időszakon túl észlelt pontatlanságok megszüntetése érdekében a vonatkozó dokumentációk naprakészen tartása. II. Munkalap elszámolású szolgáltatások: Összesen legfeljebb 825 óra munkalap elszámolású szolgáltatás. Az előre egyeztetett időpontokban igénybe vett helyszíni támogatás elsősorban a következő feladatokra terjed ki: Hibák diagnosztizálása, Interoperabilitási problémák diagnosztizálása, AT és AK által közösen szükségesnek ítélt patchek telepítése, A támogatott rendszerek futtatását biztosító eszközök hardver meghibásodása, elévülése miatt szükséges áttelepítések, Közreműködés új rendszerkomponens verziók / javító készletek telepítésében, Web böngészők új verzióira a rendszer működőképességének tesztelése, Integrációs tesztelések, Konzultáció, Felhasználói felületen keresztül nem elvégezhető leválogatások, adattisztítások, adatbázis műveletek. III. Megrendelő által igényelt paraméterezési feladatok: Összesen legfeljebb 300 munkaóra AK által szabadon lehívható paraméterezési szolgáltatás. Részletek a KD-ban.


Winner: Dió-Szoftver Magyarország Kft
Award value: 251319990
Number of bids: 3